
**αναφορα αποτιμησησ διδακτικου ΕΡΓΟΥ**

**ΠΡΟΓΡΑΜΜΑΤΟΣ ΠΡΟΠΤΥΧΙΑΚων ΣΠΟΥΔΩΝ**



**Τμήμα: …………………..**

**Πρόγραμμα Σπουδών: ……………...**

**Ακαδημαϊκό Έτος: …………………**

# Η Διαδικασία της Αξιολόγησης ΤΟΥ ΔΙΔΑΚΤΙΚΟΥ Εργου

Στόχος του ΔΠΘ είναι η διασφάλιση και συνεχής βελτίωση της ποιότητας του εκπαιδευτικού και ερευνητικού έργου, καθώς και η αποτελεσματική λειτουργία και απόδοση των υπηρεσιών του, σύμφωνα με τις διεθνείς πρακτικές, ιδίως εκείνες του Ευρωπαϊκού Χώρου Ανώτατης Εκπαίδευσης και τις αρχές και κατευθύνσεις της ΕΘΑΑΕ.

Η αξιολόγηση του διδακτικού έργου από τους/τις φοιτητές/τριες αποτελεί ξεχωριστή διαδικασία του Εσωτερικού Συστήματος Διασφάλισης Ποιότητας του ιδρύματος (ΕΣΔΠ-ΔΠΘ), η οποία επαναλαμβάνεται σε εξαμηνιαία βάση. Τα αποτελέσματά της αξιολόγησης είναι πολύ σημαντικά για την παρακολούθηση και συνεχή βελτίωση του εκπαιδευτικού έργου για κάθε διδάσκοντα ξεχωριστά αλλά και για κάθε Πρόγραμμα Σπουδών. Μέσω της αξιολόγησης του διδακτικού έργου, λαμβάνεται η γνώμη των φοιτητών /τριών για την τροποποίηση / βελτίωση των μαθημάτων και κατ' επέκταση των Προγραμμάτων Σπουδών από τις αντίστοιχες επιτροπές των Ακαδημαϊκών Μονάδων ενώ παράλληλα εντοπίζονται τυχόν αστοχίες του Προγράμματος ή αδυναμίες του διδακτικού προσωπικού. Επιπλέον, η αξιολόγηση του διδακτικού έργου λαμβάνεται υπόψη τόσο στην εσωτερική αξιολόγηση των Προγραμμάτων Σπουδών όσο και στην Εξωτερική Αξιολόγηση και Πιστοποίησή τους.

Η αξιολόγηση του διδακτικού έργου πραγματοποιείται μεταξύ της 8ης και 11ης εβδομάδας μαθημάτων, από την έναρξη του ακαδημαϊκού εξαμήνου. Το χρονικό περιθώριο της έναρξης και λήξης των αξιολογήσεων ορίζεται από το εκάστοτε Τμήμα ενώ τα βήματα της διαδικασίας περιγράφονται αναλυτικά στην αντίστοιχη διαδικασία (Διαδικασία 5.6) του Εσωτερικού Συστήματος Διασφάλισης Ποιότητας της ΜΟΔΙΠ-ΔΠΘ (ΜΟΔΙΠ, 2024).

Καθ’ όλη τη διάρκεια της αξιολόγησης του διδακτικού έργου τα αποτελέσματα της αξιολόγησης δεν είναι ορατά στους/τις διδάσκοντες/ουσες και πρόσβαση σε αυτά έχει μόνο η ΜΟΔΙΠ-ΔΠΘ. Μετά το πέρας της εξεταστικής περιόδου και αφού ολοκληρωθεί η καταχώρηση των βαθμολογιών από τις Γραμματείες των Τμημάτων, και ενημερωθεί σχετικά η ΜΟΔΙΠ-ΔΠΘ, κάθε διδάσκων/ουσα έχει πρόσβαση στα αποτελέσματα των αξιολογήσεων των μαθημάτων τα οποία διδάσκει ή συμμετέχει στη διδασκαλία τους με τη μορφή της Μέσης Τιμής και της Τυπικής Απόκλισης των απαντήσεων των φοιτητών.

Τα κριτήρια βάσει των οποίων καλούνται οι φοιτητές να αξιολογήσουν το διδακτικό έργο χωρίζονται σε 3 ομάδες που αφορούν τον /τη διδάσκοντα/ουσα, τη διδασκαλία και το μάθημα, ενώ δίνεται η δυνατότητα στους φοιτητές να προσθέσουν δικά τους σχόλια ή παρατηρήσεις.

Κάθε διδάσκων/ουσα έχει πρόσβαση στα αναλυτικά αποτελέσματα της αξιολόγησης του διδακτικού του έργου από τους/τις φοιτητές/τριες, όπου μπορεί να δει όλες τις λεπτομέρειες σε επίπεδο αξιολόγησης του εκάστοτε μαθήματος που διδάσκει, όπως για παράδειγμα τον αριθμό των φοιτητών/τριών που συμμετείχαν στην αξιολόγηση, την βαθμολογία σε κάθε ερώτηση, καθώς και σχόλια όπου υπάρχουν κ.λπ.

Τα μέλη της ΟΜΕΑ έχουν πρόσβαση στα συνολικά αποτελέσματα της αξιολόγησης του διδακτικού έργου για όλα τα μαθήματα του Προγράμματος Σπουδών. Τα αποτελέσματα της αξιολόγησης του διδακτικού έργου συζητούνται ετησίως σε συνεδρίαση της Συνέλευσης του Τμήματος και τα αποτελέσματα συμπεράσματα της συζήτησης προωθούνται στην ΜΟΔΙΠ-ΔΠΘ.

Το ερωτηματολόγιο αξιολόγησης του διδακτικού έργου διαθέτει τρεις κατηγορίες ερωτήσεων.

**Σχετικά με τον/τη διδάσκοντα/ουσα:**

1. έδειχνε να γνωρίζει και να κατέχει καλά το αντικείμενο;
2. ερχόταν στο μάθημα καλά προετοιμασμένος/η;
3. είχε μεγάλη μεταδοτικότητα και καλή επικοινωνία με τους φοιτητές στο μάθημα;
4. έδινε σαφείς και κατατοπιστικές απαντήσεις στις ερωτήσεις σας;
5. Είναι κατά τη γνώμη σας πολύ καλός/ή δάσκαλος/δασκάλα;

**Σχετικά με τη διδασκαλία:**

1. έγινε με τρόπο που βοήθησε στην κατανόηση του μαθήματος;
2. έγινε με χρήση νέων τεχνολογιών πληροφορικής και επικοινωνίας;
3. οδήγησε στην ολοκλήρωση της εξεταστέας ύλης;
4. περιελάμβανε καλά παραδείγματα και πρακτικές εφαρμογές;
5. ήταν κατά τη γνώμη σας πολύ καλή;

**Σχετικά με το μάθημα:**

1. είχε ενδιαφέρουσα ύλη και προσέφερε σημαντικές πληροφορίες;
2. είχε παρόμοιο φόρτο εργασίας με ανάλογα μαθήματα;
3. υποστηρίχθηκε από καλά συγγράμματα και εκπαιδευτικά βοηθήματα;
4. φαίνεται να είναι χρήσιμο για την περαιτέρω επαγγελματική σας απασχόληση;
5. θα συνιστούσατε και σε άλλους φοιτητές/-τριες να το παρακολουθήσουν;

Στο τελευταίο πεδίο του ερωτηματολογίου, δίνεται η δυνατότητα στους φοιτητές να προσθέσουν τις δικές τους παρατηρήσεις και σχόλια.

Διευκρινιστικές οδηγίες σχετικά με τη συνταξη της αναφορασ για το διδακτικο εργο

*Σύμφωνα με τα προβλεπόμενα στην διαδικασία 5.6 του Εσωτερικού Συστήματος Διασφάλισης Ποιότητας, μετά την ολοκλήρωση της διαδικασίας αξιολόγησης του διδακτικού έργου από τους φοιτητές/τριες για το χειμερινό και εαρινό εξάμηνο κάθε έτους, τα μέλη της ΟΜΕΑ κάθε Τμήματος καλούνται να συντάξουν αναφορά για κάθε Πρόγραμμα Σπουδών με τα αποτελέσματα της αξιολόγησης, τα οποία συζητούνται στη Συνέλευση του Τμήματος,* ***τον Οκτώβριο*** *του επόμενου ακαδ. έτους και θα καταγράφονται παρατηρήσεις, κ.λπ..*

*Το σχετικό απόσπασμα Πρακτικού συνοδευόμενο από την αναφορά διαβιβάζεται στην ΜΟΔΙΠ-ΔΠΘ.*

*Προκειμένου να είναι σε θέση η ΜΟΔΙΠ-ΔΠΘ να προβαίνει στην αποτύπωση της συνολικής εικόνας για το ΔΠΘ και στη συγκριτική μελέτη των στοιχείων των ΠΠΣ προετοίμασε πρότυπο αρχείο σύνταξης ετήσιας αναφοράς αξιολόγησης του διδακτικού έργου από τους φοιτητές/τριες του Τμήματος το οποίο μπορούν να χρησιμοποιήσουν τα μέλη της κάθε ΟΜΕΑ.*

## ΠΑΡΟΥΣΙΑΣΗ ΣΤΟΙΧΕΙΩΝ ΑΞΙΟΛΟΓΗΣΗΣ ΤΟΥ ΠΡΟΓΡΑΜΜΑΤΟΣ ΣΠΟΥΔΩΝ [ΟΝΟΜΑ ΠΡΟΓΡΑΜΜΑΤΟΣ]

*Στο σημείο αυτό πραγματοποιείται η παρουσίαση των αποτελεσμάτων της αξιολόγησης.*

*Στον σχολιασμό, η ΟΜΕΑ συσχετίζει τα αποτελέσματα με διάφορα άλλα στοιχεία κρίνει απαραίτητο όπως π.χ. με τον μέσο όρο του βαθμού απόκτησης πτυχίου για το έτος, την Ελάχιστη Βάση Εισαγωγής κ.λπ.*

***Εκτός των παρακάτω, τα Τμήματα μπορούν να παρουσιάσουν και επιπρόσθετα σημεία σύγκρισης και ανάλυσης σχετικά με την αξιολόγηση του διδακτικού έργου στα Προγράμματα Σπουδών τους.***

1. **Συμμετοχή φοιτητών στην αξιολόγηση - ως ποσοστό του αριθμού των συμπληρωμένων ερωτηματολογίων επί του αναμενόμενου αριθμού βάσει των ενεργών φοιτητών και του αριθμού μαθημάτων για τη λήψη πτυχίου (προσεγγιστική εκτίμηση).** Το ποσοστό προκύπτει ως εξής: Αρχικά υπολογίζεται κατά προσέγγιση ο μέγιστος αριθμός των ερωτηματολογίων αξιολόγησης του ΠΣ πολλαπλασιάζοντας το πλήθος των ενεργών φοιτητών με το πλήθος των απαιτούμενων για τη λήψη του πτυχίου μαθημάτων και κατόπιν το αποτέλεσμα διαιρείται με το πλήθος των ετών που διαρκεί το ΠΣ. Για παράδειγμα: σε περίπτωση που σε ένα 4ετές ΠΣ έχουμε 500 ενεργούς φοιτητές και απαιτούνται 45 μαθήματα για τη λήψη πτυχίου, ο αριθμός ερωτηματολογίων που είναι δυνατόν να συμπληρωθούν με την παραδοχή ότι για κάθε μάθημα συμπληρώνεται ένα ερωτηματολόγιο που αποτυπώνει ***προσεγγιστικά*** τη μέγιστη δυνατή συμμετοχή είναι (500\*45)/4=5.625 ερωτηματολόγια. Η τιμή αυτή λαμβάνεται ως το 100% επί του οποίου, με βάση το πλήθος των πραγματικά συμπληρωμένων ερωτηματολογίων, υπολογίζεται το ποσοστό συμμετοχής. Συνεπώς, τα 2.500 συμπληρωμένα ερωτηματολόγια αντιστοιχούν σε συμμετοχή: 44,44%.

**Παρουσίαση/σχολιασμός των ευρημάτων:**

*(στόχος συμμετοχής που τίθεται από τη ΜΟΔΙΠ-ΔΠΘ: 10%)*

**Προτεινόμενες ενέργειες για την ενίσχυση της συμμετοχής:**

1. **Ποσοστά** **των διδασκόντων/διδασκουσών** που συγκέντρωσαν μέση ετήσια βαθμολογία «4 και άνω» και «κάτω του 3»

**Παρουσίαση/σχολιασμός των ευρημάτων:**

**Προτεινόμενες ενέργειες βελτίωσης:**

*(π.χ. για την ενίσχυση των παιδαγωγικών δεξιοτήτων των διδασκόντων/ουσών ετήσια βαθμολογία κάτω του 3).*

1. **Ποσοστά** **των μαθημάτων** που συγκέντρωσαν μέση ετήσια βαθμολογία «4 και άνω», και «κάτω του 3»

**Παρουσίαση/σχολιασμός των ευρημάτων:**

**Προτεινόμενες ενέργειες βελτίωσης:**

*(π.χ. για την μείωση του ποσοστού των μαθημάτων με μέση ετήσια βαθμολογία κάτω του 3)*

1. **Μέσος όρος αξιολόγησης διδακτικού προσωπικού** (προερχόμενο από τη βαθμολογία των μαθημάτων μόνο από τις ερωτήσεις των ομάδων 1 και 2 -χωρίς το όνομα του/της διδάσκουσας)

**Παρουσίαση/σχολιασμός των ευρημάτων:**

**Προτεινόμενες ενέργειες βελτίωσης:**

*(π.χ. για την υποστήριξη της διδασκαλίας αναβάθμιση συνολικά της διδασκαλία στο Πρόγραμμα)*

1. **Μέσος όρος αξιολόγησης υποχρεωτικών μαθημάτων (από τη βαθμολογία μόνο από τις ερωτήσεις που αφορούν το μάθημα)**

**Παρουσίαση/σχολιασμός των ευρημάτων:**

**Προτεινόμενες ενέργειες βελτίωσης:**

*(π.χ. για την μείωση του ποσοστού μαθημάτων με μέση ετήσια βαθμολογία κάτω του 3)*

1. **Συνολική αποτίμηση του Προγράμματος Σπουδών βάσει των ποσοτικών δεικτών** (αξιολόγησης διδακτικού προσωπικού, μαθημάτων κ.λπ.) **και άλλων στοιχείων** (π.χ. σχόλια φοιτητών/τριών) **ή δεδομένων που αφορούν το πρόγραμμα** (π.χ. πρόσφατη αναθεώρηση, κ.ά.) **- συσχέτιση με αποτελέσματα προηγούμενων αξιολογήσεων, αποτίμηση ενεργειών βελτίωσης κ.λπ.**
2. **Τελικά συμπεράσματα & Προτάσεις**

### ΠΑΡΑΡΤΗΜΑ Ι – ΑΞΙΟΛΟΓΗΣΕΙΣ ΑΝΑ ΔΙΔΑΣΚΟΝΤΑ *(ανώνυμα)*

*π.χ. Διδάσκων1, Διδάσκων2, Διδάσκων3 κ.ο.κ.*

### ΠΑΡΑΡΤΗΜΑ ΙΙ – ΑΞΙΟΛΟΓΗΣΕΙΣ ΑΝΑ ΜΑΘΗΜΑ *(χωρίς τους τίτλους των μαθημάτων, μόνο με την ένδειξη Υποχρεωτικό/Επιλογής ξεχωριστά ανά ομάδα)*

*π.χ. Μάθημα1, Μάθημα2, Μάθημα3 κ.ο.κ.*